als_Latn dik_Latn sag_Latn
Koeman: Reali nuk krahasohet me Barçën e Guardiolës
Ronald Koeman është duke kaluar disa ditë në Barcelonë dhe do të marrë pjesë në ngjarje të ndryshme, për të shënuar 25-vjetorin e Kupës Europiane në “Wembley”.
Këtë mëngjes ka qenë në një turne golfi, të organizuar nga “Fondacioni Johan Cruyff” së bashku me ish-lojtarë të tjerë të Barcelonës. Koeman pranoi superioritetin e Real Madridit në Europë: “Real Madridi është me të drejtë kampioni i Europës. Ka qenë ekipi më i mirë në Ligën e Kampionëve këtë sezon dhe bëri një pjesë të dytë të shkëlqyer në finalen kundër Juventusit. Ekipi më i mirë? Unë nuk mendoj se mund të krahasohet me Barcelonën e Pep, që ishte një ekip i shkëlqyer”.
Txiki Begiristain u shfaq në të njëjtën linjë si Ronald në krahasimin mes Real Madridit dhe Barcelonës që drejtonte Guardiola: “Ekipi i Pep ishte mbi këtë Real Madrid, për shkak se vendosi një cikël në klub. Edhe pse Real Madridi është duke fituar shumë tituj, nuk mund të krahasohet me Barcelonën e Guardiolës” . Lidhur me të ardhmen e Leo Messit, Begiristain është shumë i qartë se do të qëndrojë te Barça: “Leo është i lumtur për të luajtur këtu, ku ai dëshiron. Pra, e shoh vetëm pjesë të Barcelonës”.
als_Latn als_Latn als_Latn als_Latn